OpenLLM-France/wikimedia huggingface dataset:
# Kontserbagarri

Kontserbagarria mikroorganismoek elikagaiak hondatzea galarazten duen gehigarri-mota da. Elikagaien bizitza erabilgarria luzatzen du. Kontserbatzaileek, naturalak izan arren, muga ofiziala dute. Kontserbatzaileak ez dira elikagaietan bakarrik erabiltzen, kontserbatzaileak behar dituzten beste produktu batzuk ere badaude, hondatu ez daitezen.
Egoera txarrean dauden elikagaiak pozoitsuak eta kontsumitzaileen osasunerako oso kaltegarriak izan daitezke; horren adibide clostridium botulinum bakterioak sortutako toxina botulinikoa da, gaizki esterilizatutako kontserba eta hestebeteetan nahiz ontziratutako beste produktu batzuetan agertzen dena.

## Erreferentziak

* ↑ Euskalterm: [Elikagaigintza Hiztegia] [2015]

## Kanpo estekak

* Datuak: Q274579
# Kontserbadoreen Jauregia

Palazzo dei Conservatori (euskaraz Kontserbadoreen Jauregia) Erromako Campidoglio enparantzan dago, Jauregi Berriaren parean, eta honekin batera Kapitolioko Museoen erakusketa egoitza eratzen du. Campitelli rionean kokaturik dago.

## Izena

Bere izena, Goi Erdi Aroan, hiriko magistratura hauteslearen egoitza izanari zor dio, Conservatori dell'Urbe delakoak, Senatuarekin batera, hiria administratzen zutenak.

## Historia

Michelangelok, nori enparantza berrantolatzeko lana eman zitzaion, fatxada berri bat diseinatu zion, amaiturik ikusi ez zuena, fatxadaren birmoldatze lanetan zehar hil baitzen. Bere egitasmoak, jauregiaren erdi aroko fatxada berdiseinatzen zuen, arkupea, idulki handien gainean jarritako pilastrekin ordezkatuz, eta, leiho txikiak, leiho handi batzuekin, guztiak neurri berekoak. Horretarako Ordena erraldoia erabili zuen, korintoar ordena erraldoia joniar ordena txikiagoekin konbinatuz.
Lanek, Guido Guidettirekin jarraitu zuten, eta 1568an amaitu zituen Giacomo della Portak, ia erabat jarraitu zituena Michelangeloren diseinuak, bakarrik, lehen solairuan gela zabalago bat eraikitzeko aldatuz, eta, ondorioz, baita leiho handiago bat ere, jauregiko fatxadako gainontzeko leihoekiko.

## Kanpo estekak

* Datuak: Q64103
* Multimedia: Palazzo dei Conservatori (Rome) / Q64103
# Kontserbadurismo nazionalista

Kontserbadurismo nazionalista ideologia politiko bat da, kontserbadurismoa eta jarrera nazionalistak konbinatzen dituenak. Nortasun kulturalaren defentsan daude oinarrituta.
Interes nazionaletan jartzen dute arreta, eta eszeptikoak dira nazioz gaindiko erakundeekiko (adibidez, Europar Batasuna). Kontserbadore hauek nazio-estatua bere nortasun nazional, kultural eta etnikoarekin babestu nahi dute, eta horrek multikulturalismoa eta aldaketa demografikoak baztertzea dakar. Legea eta ordena politikak, balio tradizionalak eta inmigrazioaren murrizketa bultzatzen dute.
1989tik aurrera erdialdeko eta ekialdeko Europa postkomunistan alderdi kontserbadore gehienak nazional-kontserbadoreak izan dira.

## Alderdi kontserbadore nazionalistak

* Alemania: Alemaniarentzako Alternatiba
* Herbehereak: Demokraziarako forua
* Espainia: VOX
* Grezia: Irtenbide greziarra, Egusenti urrekara
* Italia: Italiako anaiak
* Norvegia: Alderdi Progresista
* Suedia: Suediako demokratak

## Erreferentziak

* ↑ Mandal 2007, p. 306.
* ↑ «Parties and Elections in Europe» www.parties-and-elections.eu (Noiz kontsultatua: 2021-04-17).
* ↑ Bakke, Elisabeth. «Central and East European party systems since 1989» Central and Southeast European Politics Since 1989 (Cambridge University Press): 64–90. ISBN 978-0-511-80318-5. (Noiz kontsultatua: 2021-04-17).
* ↑ Germany after the 2013 elections : breaking the mould of post-unification politics?. Routledge 2016 ISBN 978-1-315-58465-2. PMC 948603719. (Noiz kontsultatua: 2021-04-17).
* ↑ Staab, Steffen (2018). Social Informatics. Springer. p. 102.
* ↑ «Parties and Elections in Europe» www.parties-and-elections.eu (Noiz kontsultatua: 2021-04-17).
* ↑ (Grezieraz) «High single-digit difference between ND, SYRIZA in new poll on Thurs» www.naftemporiki.gr 2019-05-16 (Noiz kontsultatua: 2021-06-04).
* ↑ O'Reilly, Gerry (2019). Aligning Geopolitics, Humanitarian Action and Geography in Times of Conflict. Springer. p. 47.
* ↑ «Parties and Elections in Europe» www.parties-and-elections.eu (Noiz kontsultatua: 2021-04-18).
* ↑ Heywood, Andrew. (2017). «Political Ideologies and Why They Matter» Political Ideologies (Macmillan Education UK): 1–23. ISBN 978-1-137-60601-3. (Noiz kontsultatua: 2021-04-18).
* ↑ Starke, Peter. (2013). The welfare state as crisis manager : explaining the diversity of policy responses to economic crisis. Palgrave Macmillan ISBN 978-1-137-31484-0. PMC 844063308. (Noiz kontsultatua: 2021-04-18).

## Ikus, gainera

* Kontserbadurismoa
* Kontserbadurismo soziala
* Nazionalismo
* Eskuindar populismoa

## Kanpo estekak

* Datuak: Q852739
* Multimedia: National conservatism / Q852739
# Kontserbatorio

Kontserbatorio (latinez: conservatorĭus) musika irakasten den eskola da. Musika irakaskuntzan espezializatua dagoen eskola ofiziala da konserbatorioa. Konserbatorioak umezurztegiak ziren hasieran, baina aspaldidanik musikaren irakaskuntza izan dute helburu nagusi. Ezagutzen diren zaharrenak Veneziako ospedali izenekoak dira, erietxeetatik hurbil zeudelako horrela deituak. XVI. mendean zabaldu ziren Napolin, Venezian eta Palermon. XIX. mendean ugaldu ziren eta zenbait herrialetako hiriburuetan zabaldu.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2017-11-6 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q184644
* Multimedia: Music conservatories / Q184644
# Kontserbazio-zaharberritzea

Kontserbazio-zaharberritzea —halaber kontserbazioa eta zaharberritzea deitua— kultura-ondarea babesteko xedea duen lanbidea edota ekintzen multzoa da. Kontserbazio ariketak honelako ekintzak barne hartzen ditu: azterketa edota miaketa, dokumentazioa, tratamendua, prebentzioa eta zaintza, artelanen ikerketari buruzko euskarri. Horiek guztiak arloak osatzen dituzte lanbide baten baitan.

## Historia

Kultur ondarearen zaintzak historia luzea du objektuen konponketa eta kontsolidazio usadioen baitan eta artelanen zaharberritze bakunetan. Nahiz eta objektuen zaharberritze ekintzak gizakiaren hastapenetara jotzen duten, ekintza publiko edota lanbide bezala, hau XIX mendean agertu zen. Iraganean erritualetan erabilitako objektuak zaharberritzen ziren nagusiki. Mexikon apurtu eta ondoren jostura baten bidez elkartutako murkoak aurkitu izan dira. Pliniok bere "Historia"n horma-irudiak askatzeko teknikak deskribatzen zituen dagoeneko. Ekintza hau erromatarren artean oso erabilia zen, horrela espoliatu zituzten grekoen eraikuntzak. Erdi Aroan eta Errenazimentuan zehar artisauek burutzen zituzten zaharberritze ekintzak, baina artistaren kontzeptuaren etorrerarekin batera, horrelako jarduerak baztertutako artisauengan lerratzen joan ziren.

## Erreferentziak

* ↑ Pye, E. (2001). Caring for the past: Issues in conservation for archaeology and museums. Londres: James and James.

## Kanpo estekak

* Datuak: Q46993143
* Multimedia: Conservation-restoration / Q46993143
# Kontserbazio bereziko eremu

Kontserbazio bereziko eremua, KBE, Europar Batasunaren Habitaten zuzentarauaren arabera, Batasunaren garrantzizko leku bat da, estatu kideek arau baten bidez naturagune babestu izendatutakoa, Europar Batasunaren mailan habitat natural garrantzizkotzat jotzen dena. Han, habitat naturalak edota eremua izendatzeko orduan kontuan hartu diren espezieen populazioak kontserbazio-egoera egokian mantendu edo kontserbazio-egoera egokira iristeko behar diren kontserbazio-neurriak aplikatzen dira.
Beraz, Batasunaren garrantzizko leku bat Europa mailan onartua denean, automatikoki kontserbazio bereziko eremu bihurtzen da, eta babes araudi berezia ezartzen zaio.
Kontserbazio bereziko eremuekin batera, Hegaztientzako babes bereziko eremuak ere Natura 2000 sarearen parte dira. Bigarren naturagune babestu horiek Hegaztien zuzentarauan dute jatorria. Interes handiko habitatak eta espeziak babestea da sare horren helburua.

## Erreferentziak

* ↑ kontserbazio bereziko eremu. Euskalterm Terminologia Banku Publikoa, euskadi.eus (Noiz kontsultatua: 2021-2-10).
* ↑ «BOE.es - Documento BOE-A-2011-14661» www.boe.es (Noiz kontsultatua: 2020-06-03).
* ↑ «EEA - Glossary - special area of conservation» web.archive.org 2006-07-18 (Noiz kontsultatua: 2020-06-03).

## Kanpo estekak

* Datuak: Q1191622
* Multimedia: Special Areas of Conservation / Q1191622
# Kärntner Straße

Kärntner Straße, literalki Karintiar Kalea, Austriako Viena hiriburuan dagoen kale nabarmen bat da. Stephansplatz plazatik Vienako Estatu Operara hedatzen da, Karlsplatz plazan.
* Datuak: Q699947
* Multimedia: Kärntner Straße, Vienna / Q699947
# Käshofen

Käshofen Alemaniako udalerria da. Renania-Palatinatua estatuan dago, [[Südwestpfalz (barrutia)|Südwestpfalz]] barrutian. 2014an 675 biztanle zituen 8,82 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q652163
* Multimedia: Käshofen / Q652163
# Kåre Willoch

Kåre Isaachsen Willoch (Oslo, 1928ko urriaren 3a - ibidem, 2021eko abenduaren 6a) norvegiar politikaria izan zen. Norvegiarko 30. lehen ministroa izan zen 1981etik 1986ra.
Ekonomia ikasi zuen Osloko Unibertsitatean eta Schleswig-Holsteingo Norvegiako okupazio tropetan parte hartu zuen gerra amaitzean. Alderdi Kontserbadoreko kide izan zen eta diputatu izan zen 1958 eta 1959 artean. Bere alderdiaren buru izan zen 1970 eta 1974 artean. 1981eko urritik 1986ko maiatzera Norvegiako lehen ministroa izan zen. Bere gobernuan, estatu-monopolioak desegin zituen eta neurri araugabetzaileak sustatu zituen. Bere azken urteetan ezaguna egin zen giza eskubideen eta ingurumenaren babesaren alde egiteagatik.

## Kanpo estekak

* Datuak: Q317405
* Multimedia: Kåre Willoch / Q317405
# Kärdlako kraterra

Kärdlako kraterra, Estoniako Hiiumaa uhartean dagoen hiri bakarra eta Hiiu konderriaren hiriburua den Kärdlan dagoen talka krater bat da.
4 kilometro inguruko diametroa du, eta, bere adina, 455 milioi urtetan estimatzen da, Ordoviziar goiztiar garaikoa, beraz.Kraterra, ez da lurrazalean agertzen.

## Kanpo estekak

* (Ingelesez) Kraterrari buruzko informazioa Earth Impact Database webgunean.
* Datuak: Q3737900
# Kävlinge udalerria

Kävlinge Suediako udalerria da. Eskaniako konderrian kokatua dago. 292,46 km² ditu eta 30.182 biztanle ditu.

## Mugakideak

Honako udalerri hauekin egiten du muga:
Landskrona udalerria Svalöv udalerria Eslöv udalerria Lund udalerria Lomma udalerria Malmö udalerria Copenhagen Municipality $^{(en)}$ Gentofte Municipality $^{(en)}$ Lyngby-Taarbæk Municipality $^{(en)}$ Rudersdal Municipality $^{(en)}$ Hørsholm Municipality $^{(en)}$

## Erreferentziak

* ↑ (Suedieraz) Statistiska centralbyrån, Kommunarealer den 1 januari 2014. Statistics Sweden.
* ↑ (Suedieraz) Folkmängd i riket, län och kommuner 31 mars 2016. Statistics Sweden.

## Kanpo estekak

* Datuak: Q513370
* Multimedia: Kävlinge Municipality / Q513370
# Käsivarsi

Käsivarsi hauetako bat izan daiteke:
* Käsivarsi: beso, finlandieraz.
* Käsivarsi: Enontekiö udalerriaren ezizena.
* Käsivarsi Eremu Basatia: Finlandia iparraldeko eremu basatia.
# Käthe Kollwitz

Käthe Kollwitz (Königsberg, Prusia —gaurko Kaliningrad, Errusia—, 1867ko uztailaren 8a - Dresden, Alemania, 1945eko apirilaren 22a) alemaniar margolaria izan zen.

## Biografia

Berlinen eta Munichen egin zituen Pintura ikasketak. Bera izan zen Prusiako Arte Akademiako lehen emakumezko kidea. Hiri handietako eta nekazari-eremuetako langile-jendearen bizimodu pobrea islatu zuen bere obretan.
Lan nagusiak: Ehuleen greba (1897), Nekazarien gerra (1903-1908) eta Emakumezko langilea (1906).

## Irudi galeria

* Emakumea errezatzen, 1892.
* Miseria, 1897.
* Xal urdina duen emakume langile baten bustoa, 1903. Brooklyn Museum
* Bikote gaztea, 1904. Brooklyn Museum
* Emakume langilea (belarritakoarekin), 1910. Brooklyn Museum
* Ama bere seme hilarekin
* Ehuleen martxa Berlinen, 1897
* Emakumea haur hilarekin, 1903

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q142472
* Multimedia: Käthe Kollwitz / Q142472
# Kédougou

Kédougou Senegalgo hiria da, izen bereko departamenduko eta eskualdeko hiriburua. Herrialdearen hego-ekialdean dago, Mali eta Gineako mugetatik gertu, Gambia ibaiaren ertzean. 2007an 18.860 biztanle zituen.

## Kanpo estekak

* Datuak: Q586498
* Multimedia: Kedougou / Q586498
# Kortikosterona

Kortikosterona glukokortikoide bat da, azal suprarrenalaren eremu faszikulatuan kortisolaren ondoan askatua. Gizakiok gutxi sekretatzen dugu eta, bere ondorioak garrantzitsuak ez izan arren, aldosteronaren aitzindaria da.
Beste espezie batzuetan, kortikosterona glukokortikoide nagusia da, eta metabolismoa, erreakzio immunologikoak eta estres-erantzunak erregulatzen ditu. Askotan, zerbaitetan pentsatzen saiatzen garenean, pentsatu ezinik gelditzen gara. Arrisku edo estres-egoera baten aurreko erantzuna da, eta, beraz, hura igaro arte irauten du.
Giltzurrun gaineko guruinak isurtzen duen hormona esteroide honek gluzidoen metabolismoan parte hartzen du.

## Erreferentziak

* ↑ (Ingelesez) Ouyang, Jenny Q.; Quetting, Michael; Hau, Michaela. (2012). «Corticosterone and brood abandonment in a passerine bird» Animal Behaviour 84 (1): 261–268. doi:10.1016/j.anbehav.2012.05.006..
* ↑ Lur entziklopedietatik hartua.

## Kanpo estekak

* Datuak: Q422543
* Multimedia: Corticosterone / Q422543
# Kortse

Kortsea soinari itxura emateko erabiltzen den kanpoko zein azpiko arropa da. Historian zehar emakumeek zein gizonek jantzi izan dute, nahiz eta emakumeak diren gehien erabili izan dutenak.
Bularretatik saihetsetaraino edota gerriraino janzten du. Janzki honek soina goratzen du, saihets-hezurren goiko partean presioa eginez eta bularrak igoz. Gainera, gerria nabarmentzen du.
XIX. mendean kortseak, armadurak eta merinakeak modan jarri ziren emakumeen artean. Garai hartako gerruntzeek gorpuzkera 10 cm.tan murriztera hel zitezkeen. Horren ondorioz, emakume askok giltzurruneko arazoak izan zituzten eta barne-organo ugariren desplazamendua pairatu behar izan zuten estutasunagatik.
Bularretakoak modan jarri zirenean, 1920ko hamarkadan, gerruntzeen erabilerak behera egin zuen.

## Erabilera
### Moda

Gaur egun, soina goratzeko erabiltzen da, saihets-hezurren goiko partean presioa eginez, bularrak igoz eta gerria nabarmenduz. Hala ere, antzinean emakumeek bularrak ezkutatzeko eta gizonek argal-itxura emateko erabiltzen zuten.

### Medikuntza

Bizkarrezurreko arazoak edo barne-lesioak dituzten pertsonak gorputz-enborra immobilizatzen duten kortseak erabili ditzakete, betiere medikuaren aholkuarekin kalte berrien sorrera ekiditeko.

## Ikus, gainera

* Bularretakoa
* Bustierra
* Merinakea
* Gerruntzea

## Kanpo estekak

* Datuak: Q180225
* Multimedia: Corsets / Q180225
# Kortrijk Xpo

Kortrijk Xpo Benelux-eko erabilera anitzeko gune eta konbentzio gune handienetako bat da, 55.000 m³ inguru (2009) dituena. Konplexua Kortrijk hirian dago (Belgika) eta nazioartean ospe handiko erakustazoka batzuk antolatzen dira, Busworld esaterako. Kortrijk hiriak 1966an hasi zituen lehen erakusketa aretoak eraikitzen Kortrijk-South-en (Kortrijk-Zuid), plannen E3 autobidearen irteeratik gertu, gaurko E17tik. Kortrijk biltzar jauregia 1967ko apirilean inauguratu zen ofizialki.

## Erreferentziak

* ↑ Información sobre el Centro. .

## Kanpo estekak

* Datuak: Q1929053
* Multimedia: Kortrijk Xpo / Q1929053
# Kortisona

Kortisona giltzurrungaineko guruinaren azalak jariatzen duen hormona esteroidea da, glukokortikoideetako familiakoa. Egitura kimikoa eta jarduerari dagokionez antz handia du kortisolarekin, baina honen aldean kontzentrazio txikiagoan dago odolean.
Kolesteroletik abiatuta sintetizatzen da, eta -bestalde- aldosterona hormonaren molekula aitzindaria da.
Kortisolaren antzera, kortisonak prozesu katabolikoak areagotzen ditu. Glukosaren odol-maila igotzen du, eta baita gantz azidoen odoleko kontzentrazioa ere.

## Erabilera terapeutikoa

Botika moduan kortisona oso erabilia da zenbait gaixotasun tratatzeko. Alboko-ondorio kaltegarriak dituenez, baina, tratamendua mediku baten gainbegiratzepean eraman behar da beti.
Hanturaren aurkako efektu nabarmena duenez, hanturazko prozesuen tratamenduan erabiltzen da.
Immunitate-sistemaren jarduera gutxitzen duenez, gaixotasun autoimmuneen tratamenduan ere ezartzen da (artritis, lupus, Crohn gaitza...) eta baita alergia kasuetan ere.
Alboko-ondorioen artean aipagarrienak hauek dira: hipergluzemia, osteoporosia, gastritisa, hipertentsioa, amenorrea, orbaintze mantsoagoak eta portaera-aldaketak.
Kortisona baino farmakologian gehien erabiltzen direnak kortikosteroide sintetikoak dira, hots, kortisonaren deribatuak: prednisona, budesonida, dexametasona eta metilprednisolona, besteak beste.

## Kanpo estekak

* Datuak: Q423185
* Multimedia: Cortisone / Q423185
Lipidoak :
OsagaiakGantz azidoakAseak: butirikoa (4:0) • kaprikoa (10:0) • laurikoa (12:0) • miristikoa (14:0) • palmitikoa (16:0) • estearikoa (18:0) • arakidikoa (20:0) Asegabeak: miristoleikoa (14:1) • palmitoleikoa (16:1) • oleikoa (18:1) • linoleikoa (18:2) • linolenikoa (18:3), (α eta γ) • punizikoa (18:3) • arakidonikoa (20:4)Beste batzukaminoalkohola • azido fosfatidikoa • esfingosina • esteranoa • glizerina • isoprenoa • zeramidaLipido saponifikagarriakGlizeridoakMonoglizeridoak: Glizeril hidroxiestearatoa • Glizerol monoestearatoa • Monolaurina Diglizeridoak: - Triglizeridoak: Triheptanoina • Trimiristina • Tripalmitina • Triestearina • Trilinoleina • TrioleinaArgizariakLanolinaFosfolipidoakFosfoglizeridoak: Fosfatidiletanolamina • Fosfatidilkolina • Fosfatidilserina Esfingolipidoak: EsfingomielinaGlukolipidoakGangliosidoak • Globosidoak • Lipopolisakaridoak • ZerebrosidoakLipido saponifikaezinakEsteroideakEsterolak: Ergosterola • Estigmasterola • Kolesterola • Lanosterola Kortikosteroideak: Budesonida • Flutikasona • Kortisola • Kortisona • Prednisona Estrogenoak: Aldosterona • Androsterona • Estradiola • Progesterona • Testosterona Bitaminak: D bitaminaTerpenoak (+ terpenoideak)Monoterpenoak: Eukaliptola • Geraniola • Kanforra • Limonenoa • Linaloola • Mirzenoa • Pinenoa Seskiterpenoak: Azido abszisikoa • Farnesola • Humulenoa • Ionona • Zingiberenoa Diterpenoak: Azido abietikoa • Erretinola (A bitamina) • Fitola • Giberelina • Labdanoa • Kafestola Triterpenoak: Eskualenoa Tetraterpenoak: Karotenoideak (Karotenoak • Xantofilak) Politerpenoak: Plastokinona • UbikinonaEikosanoideakLeukotrienoak • Prostaglandinak • Prostaziklinak • Tronboxanoak :
# Kortright (New York)

Kortright Ameriketako Estatu Batuetako inkorporatutako herri bat da. Delaware konderrian kokatuta dago, New York estatuan. 1.544 biztanle ditu, 62,63 kilometro koadroko azaleran banatuta.

## Ikus, gainera

* Delaware konderrian

## Kanpo estekak

* Datuak: Q3708369
# Kortrijk

Kortrijk (nederlanderaz; frantsesez Courtrai ) Belgikako iparraldeko hiria da, Mendebaldeko Flandrian dagoena. Belgikako hamargarren hiririk populatuena da. Leie edo Lys ibaiaren ertzean dago.

## Historia

Antzinateko Curtracum herri erromatarraren inguruan eraiki zen Kortrijk hiria eta oso oparoa izan zen Erdi Aroan zehar ehungintzari esker. Frantsesek inbaditu zuten 1297. urtean baina flandriarren esku utzi behar izan zuten 1302. urteko guduan flandriarrek frantsesak garaitu ondoan. Flandriarrek urtero ospatzen dute Kortrijkeko garaipena.

## Ekonomia

Turismoa eta industria (ehungintza) dira ekonomia jarduera nagusiak.

## Ondarea

Eraikuntza aipagarri ugari dira Kortrijk hirian: XIII. mendeko Ama Birjinaren eliza (XIII. mendeko kanpandorreak, XIV. mendeko kapera, Antoon van Dyck margolariaren obrak), San Martin eliza (XIV. mendea), Leie ibaiaren gaineko Broel zubia (alde banatan XIV. mendeko dorreak dituena), udaletxe gotikoa eta XIV. mendeko kanpandorrea.

## Kirolak

KV Kortrijk da hiriko futbol talde nagusia.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* (Nederlanderaz)(Frantsesez)Kortrijk udal webgunea
* Datuak: Q12995
* Multimedia: Kortrijk / Q12995
# La Rochelle (Saona Garaia)

La Rochelle Frantziako udalerria da, Saona Garaia departamenduan dagoena, Borgoina-Franche-Comté eskualdean. 2013an 47 biztanle zituen.

## Demografia
### Biztanleria

2007an La Rochelle udalerrian erroldatutako biztanleak 47 ziren. Familiak 20 ziren, horien artean 5 pertsona bakarrekoak ziren (5 bakarrik bizi ziren emakumeak eta 5 bakarrik bizi ziren emakumeak), 5 seme-alabarik gabeko familiak ziren eta 10 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Erroldatutako biztanleak

### Etxebizitza

2007an 31 etxebizitza zeuden, 20 familiaren etxebizitza nagusia ziren, 8 bigarren erresidentzia ziren eta 3 hutsik zeuden. 31 etxeak ziren eta 1apartamentu bat zen. 20 etxebizitza nagusietatik 18 bere jabearen bizilekua ziren eta 3 doan lagata zeuden; 1ek hiru gela zituen, 8 etxek lau zituzten eta 11 etxek bost zituzten. 19 etxek euren parking plaza propioa zuten azpian. 10 etxetan ibilgailu bat zegoen eta 5 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
La Rochelle udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 0 |
| 8 | 70-74 | 0 |
| 4 | 65-69 | 8 |
| 0 | 60-64 | 0 |
| 0 | 55-59 | 0 |
| 4 | 50-54 | 4 |
| 0 | 45-49 | 0 |
| 0 | 40-44 | 0 |
| 0 | 35-39 | 0 |
| 0 | 30-34 | 4 |
| 0 | 25-29 | 4 |
| 0 | 20-24 | 0 |
| 0 | 15-19 | 0 |
| 0 | 10-14 | 0 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 26 ziren, horien artean 16 aktiboak ziren eta 10 inaktiboak ziren. 16 pertsona aktiboak lanean(10 gizon eta 6 emakume) zeuden.. 10 pertsona inaktiboetatik 6 erretiraturik zeuden eta 4 "bestelako inaktibo" gisa sailkaturik zeuden.

### Ekonomia jarduerak

2007an zeuden 2 komertzioetatik, 1 bestelako produktu industrialen fabrikazioko enpresa zen eta 1 informazio eta komunikazio enpresa zen.
2000. urtean La Rochelle udalerrian 5 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q901852
* Multimedia: La Rochelle (Haute-Saône) / Q901852